CELEX: 62018TN0429
Language: da
Date: 2018-07-13 00:00:00
Title: Sag T-429/18: Sag anlagt den 13. juli 2018 — BRF og SHB Comercio e Industria de Alimentos mod Kommissionen

24.9.2018   
            
            
               DA
            
            
               Den Europæiske Unions Tidende
            
            
               C 341/22
            
         
      Sag anlagt den 13. juli 2018 — BRF og SHB Comercio e Industria de Alimentos mod Kommissionen
      (Sag T-429/18)
      (2018/C 341/33)
      Processprog: engelsk
      
         Parter
      
      
         Sagsøgere: BRF SA (Itajaí, Brasilien) og SHB Comercio e Industria de Alimentos SA (Itajaí) (ved advokaterne D. Arts og G. van Thuyne)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2018/700 (1) annulleres.
               
            
                  —
               
               
                  Subsidiært annulleres Kommissionens gennemførelsesforordning (EU) 2018/700, i det omfang den fjerner de driftssteder tilhørende BRF SA og SHB Comercio e Industria de Alimentos SA, der er identificeret i bilaget til Kommissionens gennemførelsesforordning (EU) 2018/700, fra de lister, der er opført i bilaget til Kommissionens gennemførelsesforordning (EU) 2018/700.
               
            
                  —
               
               
                  Kommissionen tilpligtes at betale sagsomkostningerne i henhold til procesreglementets artikel 134.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat seks anbringender.
      
                  1.
               
               
                  Første anbringende om, at gennemførelsesforordningen tilsidesætter artikel 296, stk. 2, TEUF ved ikke at angive de grunde, som gennemførelsesforordningen bygger på.
               
            
                  2.
               
               
                  Andet anbringende om, at Kommissionen ved vedtagelsen af gennemførelsesforordningen tilsidesatte sagsøgernes ret til forsvar som fastsat i artikel 41, stk. 2, i EU’s charter om grundlæggende rettigheder ved at nægte sagsøgerne retten til at blive hørt.
               
            
                  3.
               
               
                  Tredje anbringende om, at gennemførelsesforordningen tilsidesætter artikel 12, stk. 2, og artikel 12, stk. 4, litra c), i forordning nr. 854/2004 (2) ved at vurdere individuelle driftssteders overholdelse, og om, at Kommissionen har foretaget en åbenbart urigtig vurdering af de relevante faktiske omstændigheder.
               
            
                  4.
               
               
                  Fjerde anbringende om, at gennemførelsesforordningen tilsidesætter princippet om forbud mod forskelsbehandling ved at behandle sagsøgerne anderledes end andre brasilianske eksportører af fjerkræprodukter, som befinder sig i en sammenlignelig situation.
               
            
                  5.
               
               
                  Femte anbringende om, at gennemførelsesforordningen tilsidesætter proportionalitetsprincippet ved at overskride grænserne for, hvad der er passende og nødvendigt for at beskytte den offentlige sundhed.
               
            
                  6.
               
               
                  Sjette anbringende om, at gennemførelsesforordningen tilsidesætter artikel 291, stk. 3, andet afsnit, TEUF samt artikel 3, stk. 3, artikel 10, stk. 4, og artikel 11 i forordning (EU) nr. 182/2011 (3) ved at tilsidesætte deri fastsatte væsentlige formforskrifter.
               
            
         (1)  Kommissionens gennemførelsesforordning (EU) 2018/700 af 8.5.2018 om ændringer af lister over tredjelandsvirksomheder, hvorfra import af bestemte animalske produkter er tilladt, for så vidt angår visse virksomheder fra Brasilien (EUT 2018, L 118, s. 1).
      
         (2)  Europa-Parlamentets og Rådets forordning (EF) nr. 854/2004 af 29.4.2004 om særlige bestemmelser for tilrettelæggelsen af den offentlige kontrol af animalske produkter til konsum (EUT 2004, L 139, s. 206).
      
         (3)  Europa-Parlamentets og Rådets forordning (EU) nr. 182/2011 af 16.2.2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT 2011, L 55, s. 13).